ประกาศนายทะเบียนทั่วราชอาณาจักร เรื่อง การออกเครื่องหมายการเสียภาษีประจำปี ตามกฎหมายว่าด้วยรถยนตร์
ประกาศนายทะเบียนทั่วราชอาณาจักร
ประกาศนายทะเบียนทั่วราชอาณาจักร
เรื่อง
การออกเครื่องหมายการเสียภาษีประจำปี
ตามกฎหมายว่าด้วยรถยนตร์
---------
 ตามที่นายทะเบียนตามกฎหมายว่าด้วยรถยนตร์ได้ออกเครื่องหมายการเสีย
ภาษีประจำปีให้แก่เจ้าของรถเพื่อใช้แสดงว่ารถได้มีการเสียภาษีประจำปีไว้แล้วในรูปของเอกสาร
ป้ายวงกลม ซึ่งกฎกระทรวง ฉบับที่ ๒๕ (พ.ศ. ๒๕๓๙) ออกตามความในพระราชบัญญัติรถยนตร์
พ.ศ. ๒๕๒๒
กำหนดให้ติดเครื่องหมายดังกล่าวไว้ที่ด้านในของกระจกกันลมด้านหน้ารถ โดยหันข้อ
ความด้านหน้าของเครื่องหมายการเสียภาษีประจำปีออกด้านนอกรถ
นั้น
 โดยที่กรมการขนส่งทางบก
ได้กำหนดแบบเครื่องหมายการเสียภาษีประจำปี
เพิ่มเติมอีกหนึ่งแบบ คือ ขส.บ. ๑๐ ท. - ๕ ส. ดังนั้น
นายทะเบียนทั่วราชอาณาจักรจึงเห็นสมควร
กำหนดการออกเครื่องหมายการเสียภาษีประจำปีตามกฎหมายว่าด้วยรถยนตร์
เพื่อให้เจ้าของรถใช้
เป็นหลักฐานในการเสียภาษีประจำปี ดังนี้
 ๑. รถที่จดทะเบียนในกรุงเทพมหานคร
ประเภทรถยนตร์นั่งส่วนบุคคลไม่เกิน
เจ็ดคน รถยนตร์นั่งส่วนบุคคลเกินเจ็ดคน
รถยนตร์บรรทุกส่วนบุคคล และรถยนตร์รับจ้างบรรทุกคน
โดยสารไม่เกินเจ็ดคน (เฉพาะรถแท็กซี่มิเตอร์)
ให้ใช้เครื่องหมายการเสียภาษีประจำปีตามแบบที่
กำหนดเพิ่มเติม (แบบ ขส.บ. ๑๐ ท. - ๕ ส.)
สำหรับรถประเภทรถยนตร์สามล้อส่วนบุคคล รถยนต์
รับจ้างระหว่างจังหวัด
รถยนตร์รับจ้างบรรทุกคนโดยสารไม่เกินเจ็ดคน (ยกเว้นรถแท็กซี่มิเตอร์) รถ
ยนตร์สี่ล้อเล็กรับจ้าง รถยนตร์รับจ้างสามล้อ รถยนตร์บริการ
รถจักรยานยนต์รถแทรเตอร์ รถบด
ถนน รถใช้งานเกษตรกรรม และรถพ่วง
และกรณีการชำระภาษีต่างสำนักงานให้ออกเครื่องหมาย
การเสียภาษีประจำปีเป็นเอกสารป้ายวงกลม (แบบ ขส.บ. ๑๐ ท. -
๕ - ท.) ตามแบบเดิม
 ๒.
รถบรรทุกประเภทที่จดทะเบียนในจังหวัดอื่นนอกจากกรุงเทพมหานครให้ใช้
เครื่องหมายการเสียภาษีประจำปีเป็นเอกสารป้ายวงกลม (แบบ
ขส.บ. ๑๐ ท. - ๕) ตามแบบเดิม
 ทั้งนี้
ตั้งแต่วันที่ ๗ มกราคม ๒๕๔๓ เป็นต้นไป

 ประกาศ
ณ วันที่ ๑๕ ธันวาคม พ.ศ. ๒๕๔๒
  พงศกร เลาหวิเชียร
 อธิบดีกรมการขนส่งทางบก
 นายทะเบียนทั่วราชอาณาจักร

[รก.๒๕๔๓/พ๘ง/๑๒/๒๕ มกราคม ๒๕๔๓]

 อัมพิกา/แก้ไข
 ๓/๕/๒๕๔๕
  B